text: Sofa-brand i forladt industribygning
  30 juli 2012 kl. 09.02
  Brandvæsenet i Horsens fik søndag aften melding om brand i en industribygning på Emil Møllers Gade. Det var dog ikke helt så galt. Det var nemlig en gammel sofa, som brændte.
  Brandvæsenet sendte et slukningstog til stedet. Adressen var en forladt industribygning.
  Her har nogen opbevaret bl.a. den gamle sofa, som var det eneste, der brændte.
  - Om nogen har røget i den, eller den er antændt med vilje, ved vi ikke, siger vagtchefen hos Sydøstjyllands Politi. Branden blev anmeldt kl. 19.42.
  